मुसलपुर,15 मार्च : फैबाय थानाय आसाम बिधान सभा बिसायख’थिआव गासै भटार रायजो राजाफोरखौनो गाव गावनि भट सेन्टाराव थांनानै भट होनो खावलायदों बाक्सा जिल्लानि ब्रेण्ड एम्बासादर हेलेना दैमारि बिथांआ । आंनि भट’ आंनि मोनथाइ बे मोन्थोरखौ लानानै मोनसे गोगो सरखार दाफुंनायाव मदद होनो साफ्रोमबो सुबुंआनो बाहागो लानो नांगौ आरो रायजो राजानि जौगानाइ खामानि मावनो लानायखौ मदद होनो नांगौ होनना एम्बासादर हेलेना दैमारि बिथांआ बुंथिबावयो । गाहाइयै गोदानै भट होनो मोनजेननाय आरो बोराय-बुरै भट होगोरि बिथांमोनखौ गोसोआव थुलुंगाखां होनो थाखाय बाक्सा जिल्लानि मुसलपुर जिल्ला मावख’आव जिल्ला बेंगिरि रन्जन सर्मानि मासि लानानै सामलायनाय हाबाफारिआव फैबाय थानाय बिधान सभा बिसायख’थिआव गासैबो रायजोफोरखौनो थुलुंगा होनो मोनसे भिदिव ब्रेण्ड एमबासादर हेलेना दैमारि बिथांआ बेखेवनानै होयो ।